open-index/open-wikipedia-markdown huggingface dataset:
Giografia de la Republica del Congo

250px|thumb|Mapa de la Republica del Congo
La **[[Republica del Congo]]** el xe no Stato de l'Africa Sentrałe a caval de l'Equatore. El paexe el ocupa el nord de l’area del basin del Fiume Congo, fin a i altipiani del Gabon.
## Dati generali
El Congo el confina co el Camerun a nord, co el Gabon a ovest, co la Republica Democràtega del Congo a sud e a est. A sud se cata anca la esclave angolana de Cabinda. La costa sol Golfo de Guinea la xe longa 169&nbsp;km.
El paexe el cuerze 342&nbsp;000&nbsp;km², poco de pì de l’Italia.

## Teritorio
250px|thumb|left|LaRepublica del Congo
La costa la ga depositi alluvionali e rena e la se svilupa a l’interno par 40&nbsp;km. Dopo se cata de le cadene de montagne riche de minerali. L’interno del paexe el xe formà da altipiani cuerti da foresta tropicale. Le foreste le xe traversà da fiumi che i buta sol Congo. I pì inporanti i xe: el Sangha, el Likouala e l'Alima.
I laghi pì inportanti i xe el Lago Tchibenda, so la costa, e el Lago Télé.

## Clima
El clima el xe caldo tropicale, co piova tuti i dì (da 1900 a 2400&nbsp;mm l’ano). So la costa el clima el xe pi fresco e la stagion de la piova la va da genaro a magio.
Esclave

Le **esclave** le xe teritori destacà da la madre patria e confinanti solo che co un altro paexe foresto (esclave dal lat. *ex* de fora; donca *exclavatus* sarà fora, destacà). Le esclave le xe enclave par sti paexi foresti. Par exenpio *Campione d'Italia* el xe na enclave in Svìsera ma anca na esclave itałiana e Llivia el xe na enclave in Fransa ma na esclave de la Spagna.

Ocio che no tute le enclave le xe automaticamente anca esclave: par exenpio i Stati-enclave, esendo luri stési na enclave intiera, no i 'è esclave de nisun altro parché no i ga nisuna "madrepatria de riferiménto" par fora. Par exenpio San Marin, el Vatican o el Lesotho i xe enclave rento l'Itałia e rento el Sudàfrica ma no i 'è mìa esclave (parte destacàe) de altri Stati.

Anca łe semi-enclave, come che dixe el nome, no le xe mìa enclave saràe sù del tuto rento un altro Stato ma le xe comunque esclave rispeto a la marepatria parché le xe comunque saràe fora dal só Stato sentrae: par exenpio Oecussi-Ambeno 'l'è un toco esterno de Timor Est *squaxi* sarà sù da l'Indonexia, ma da na parte el dà sol mar e donca no 'l'è mìa na vera enclave rento l'Indonexia ma el xe istéso na esclave rispeto a Timor-Est.
Giografia del Ruanda

thumb|right|El Ruanda dal satelite

El Ruanda el xe on paexe sensa sbochi sol mar e el se cata inte l’Africa Sentrałe a est del Congo e a sud de l’Uganda. EL confina anca co Burundi e Tanzania. El Ruanda el xe ono de i Stati africani pi picenini, co 26.338&nbsp;km².

## Teren
thumb|left|Topografia del Ruanda
El Ruanda el xe tuto conpreso so n’altipian cuerto da savane e da coline ora disbocà. A nord se cata i Monti Virunga, na cadena de volcani che la continua verso el Congo e l’Uganda, che i toca i 4.507 metri de altitudine, punto pi alto del Ruanda. El teritorio el se divide tra i basini del Fiume Congo e del Fiume Nilo. Anca se el paexe nol xe rico de àcua come el vicino Congo (800&nbsp;mm de piova anui), se cata el Lago Kivu e fiumi de na serta inportanza – Kagera e Ruzizi.
Coppa Intercontinentale

Ła **Coppa Intercontinentale** (in vèneto *Copa Intercontinentałe*), xe el nome usà par ła **Coppa Europeo-Sudamericana**, xe stada na conpetision de Bałon anuałe xogada (prima in partia dopia, dopo in finałe unica), dal 1960 al 2004, intrà ła vinsitrice de ła Coppa dei Campioni europea, desso UEFA Champions League, e ła vinsitrice de ła Coppa Libertadores, in Mèrica del Sud.Dal 2005 no a xe stada pì xogada parché xe riscominsià el Campionato mondiale par club FIFA, dal 2006 Coppa del Mondo par club FIFA, che a prima edision-piłota, no a ga mia sostituìo ła Coppa Intercontinentale, a xera xa stada xogada intel 2000.
Dal 2017 la Coppa Intercontinentale ga lo status de la Coppa del Mondo par club FIFA (titolo mondial uficial/de iure).

*Varda anche:* **[[Scuadre de balon canpioni del mondo]]**
Sparagagna

La **sparagagna a la Vicentina** la xe un piato tipico de Vicensa, che se fa co le costesine de mas-cio, dite apunto sparagagna.

## Ingredienti
Par cuatro persone a ghe vol:

* 800 grami de sparagagna
* ojo
* butiro
* meza zeola
* un grosso spichio de ajo
* salvia
* sgolmarin
* tamaro
* sal
* péar
* vin bianco seco
* un fià de brodo de carne
* un poca de farina bianca.

## Preparasion
Tajè le costesine in tochi regolari (o magari fasìvele tajar dal becher), e dopo passèle inte la farina. Intanto scaldè ben inte na tecia granda l'ojo co na nosa de butiro, l'ajo pena schizà, la meza zeola sensa tajarla, un rameto de sgolmarin e calche fojeta de salvia. Rosolèghe drento la sparagagna, zirandola de continuo e meténdoghe sal e péar in bisogno e un bel pìzego de tamaro. Bagnèla ben col vin bianco, cuerzì e continuè la cotura almanco na ora e meza, zontando brodo caldo se la tende a tacarse sul fondo. La carne la se ga da destacar fasilmente da l'osso e la deve rivar in tola oncora a scotadéo. La sua sarìa de conpagnarla con polenta pena fata.
Zeografia de São Tomé e Príncipe

thumb|right|200px|Mapa de São Tomé e Príncipe
São Tomé e Príncipe el xe n’arcipelago en tel Golfo de Guinea. Le do ìzołe principali - São Tomé e Príncipe – le ghe dà el nome a l’arcipelago e a lo Stato. Le do ìzołe, co altri ixoloti e scogli, le se cata a 300&nbsp;km dal Gabon, poco sora l’equatore. Co i so 1&nbsp;001&nbsp;km² de area, el paexe el xe el pì picenin de l’Africa.

## Teren
Le ìzołe de l’arcipelago le xe de origine vulcanica. El punto pi alto el xe el Pico de São Tomé, 2&nbsp;024 metri. La majoria de le ìzołe le ga na fasia costiera pianeggiante, e montagne a l’interno.
Rosa canina

I **stropaculi** i xe i fruti (*hips* in inglexe, *Hagebutten* in todesco) de un bar, ciamà Dog Rose dai Inglexi, Hundrose dai Todeschi e rosa canina dai Italian (nome sientifego *Rosa canina*, fameja de łe *Rosaceae*).
thumb|left|Foje dei stropaculi 
thumb|left|Fiori dei stropaculi
Sta pianta ła xe un bar alto da uno a 5 metri e più, co rameti pieni de spine ke finise a unsin. Łe foje łe xe fate de 4-5 fojete pi picołe, a punta de lancia, coi bordi a denti de sega. i fiori, co 5 petałi, i va dal bianco al roxa al roxa scuro, de 4–5&nbsp;cm de diametro. 
thumb|left|Na sbrancà de stropaculi
I fruti, i stropaculi, i xe ovałi, rosi o arancion. i xe pieni de vitamina C e se ghin fa siropi, marmelade e tisane.
Urtica dioica

thumb|left|Un bar de ortighe
Ł**'ortiga** ła xe na pianta erbasea de ła fameja de łe *Urticaceae* (nome sientifego **Urtica dioica**), ciamà *nettle* dai Inglexi, *Brennnessel* dai Todeschi, *kopriva* dai Sloveni e *ortica* dai Italian.
Łe foje, a punta de lancia e coi bordi a denti de sega, łe ga dei pełeti coła punta finisima, dełicata, 
thumb|left|Łe punte de siłicio dei pełeti sułe foje e i pecol deł'ortiga
fata de cristałi de asidi de siłicio: kuando ke se sfrega sti agheti (ke xe un sistema de autoprotesion de ła pianta), ste punte, piene de asido formico, serotonina e istamina, łe se spaca come el vero e łe va drento ła pełe faxendo vegner fora n'orticaria (pełe ke se gonfia come na scorsa de naransa e ke fa na spisa tremenda).
A parte kuesto, ł'ortiga ła ga tanta vitamina A,C,D e K, fero, calcio e magnesio e se pol anca magnarla.

## Ł'ortiga in cuxina

Ł'ortiga se pol magnarla in sałata o farla bojere e magnarla cota come i spinaci.thumb|left|Ovi sodi, patate e ortighe cote

Se pol fare fortaje e anca supe. Xe boni anca el rixoto (*rixi e ortighe*) e i subioti cołe ortighe.
Parietaria officinalis

Ł'erba **verioła** (nome sientifego *Parietaria officinalis*) ła xe na pianta erbazea de ła fameja de łe *Urticaceae* , dita in inglexe *wall pellitory*, in todesco *aufrechtes Glaskraut*, in italian *erba vetriola* o *muraiola*. Ła se ciama cusì perkè na volta se doparava sta erba par netare fiaschi e botije de vero (varda el nome anca in todesco e in italian).

Ła crese de sołito su par i muri veci (da kua i altri nomi in inglexe e italian)o in tereni co tanto axoto. Sta pianta, alta dai 30 ai 80&nbsp;cm, anca un metro e mexo a łe volte, ła ghe someja ał'ortiga, ma łe foje no łe ga i pełeti ke sbruxa, cusì ke kuando ke se toca ła verioła, non vien spisa nè gnente. El połine vien butà intrà marso e otobre.
Ła verioła ła ga tanto potasio e ła vien doparà come diuretico dai erboristi (2-3 infusi al dì de do cuciari de foje sicà in un litro de aqua).

## Ałergia a ła verioła
Ła xe n'ałergia respiratoria al połine de verioła. Ła s-ciopa kuando ke'l połine xe in aria (fra marso e otobre) e ałora vien fora starnui, bruxor de oci e ataki de asma.
Heinz Weixelbraun

**Heinz Weixelbraun**, dito anca **Heinz-Karl Weixelbraun** (Spittal an der Drau, 19 majo 1963), el xe n'ator austriaco. El laora par el cinema, el teatro e la television. Tuti i lo conose come l' *Ispetor Christian Böck* del *[[Comisario Rex]]*.

## Biografia
Visudo a Spittal an der Drau fin al'età de 18 ani, el se gà po trasferìo a Viena. Finìa la so formasion teatrale al Volkstheater de Viena, esaminà da Fritz Muliar che sarà po so colèga inte la fortunata serie del Comisario Rex, el taca a laorar par svariati registi a Berlin, esatamente al Volkstheater. El sona el flauto traverso e la tronba; i sport che ghe piase praticar i xe: scherma, nuoto e sci. El personagio che lo ga reso famoso in tuta Europa el xe el ruolo de Christian Böck, l'aiutante polissioto, inte el Comisario Rex, dal 1997 al 2001.

## Teatro
La so cariera teatrale la taca fin da zoino al'età de 20 anni, a Berlin par po continuar a Viena e in tuta l'Austria. Na parte dei so spetacoli: (non in òrdene cronologico)

* Der Tollste Tag (Peter Turrini), inte el ruolo de Figaro. 
* In der Einsamkeit der Baumwollfelder, inte el ruolo del'omo. 
* Haut und Himmel (Dimitre Dinev), inte el ruolo de Er, el soldà. 
* Rimbaud (Heinz Weixelbraun), inte el ruolo de Rimbaud. 
* Familiengeschichte. 
* Romeo und Julia. 
* Progrom.

## Filmografia
* 2006: Nahaufnahme / Kurzfilm / Regia: Ludwig Wüst
* 2004: Open Air / Kurzfilm / Regia: Berghammer/ Patton
* 2003: Paula / Kurzfilm / Regia: Ludwig Wüst
* 2002: Medicopter / RTL / Regia: Thomas Nikel
* 1996-01: Il commissario Rex (DE) Kommissar Rex durchgehende Hauptrolle) / ORF/ SAT 1 / Regia: Registi Vari
* 1995: Tatort- Die Freundin / ORF / Regia: Jürgen Kaizik
* 1995: Tatort - Bomben für Ehrlicher / MDR / Regia: Hans Werner
* 1994: 1945 / ORF / Regia: Peter Patzak
* 1993: Eine erste Liebe (Hauptrolle) / ORF/ZDF / Regia: Jürgen Kaizik
* 1992: Der Nachbar / Kino / Regia: Götz Spielmann
* 1991: Safari (Hauptrolle) / Cinema / Regia: Wilhelm Pevny
* 1990: Die fliegenden Kinder */ Cinema / Regia: Thorsten Fischer
* 1990: Erwin und Julia **/ Kino/ ZDF / Regia: Götz Spielmann
* 1988: Unter Freunden / Cinema / Regia: Lukas Stepanik
* 1988: Die Skorpionfrau (Hauptrolle) / Cinema / Regia: Susanne Zanke
* 1987: Außer Gefahr (Hauptrolle) / Cinema / Regia: Max Linder
* 1986: Tatort - Wunschlos tot / ORF / Regia: Kurt Junek
* 1986: Vom rauhen Leben (Hauptrolle) / ORF/ ZDF / Regia: Heide Pils
* 1983: Die Rattenfänger (Hauptrolle) / Cinema / Regia: Michael Gautsch
* 1983: Verlassene Stadt (Hauptrolle) / Cinema/ Regia: Helmut Grasse

## Premi e nomination
* Die Fliegenden Kinder: Nominà par el Max Ophulus Premio, categoria: mejo ator. 
* Erwin und Julia: Nominà par el premio film europeo, categoria: mejo ator.

## Registi pi inportanti con cui el ga laorà
Gerd Leo Kuck, Hans Peter Kellner, Robert Quitta, Karl Welunscheck, Thomas Gratzer, Christoph Nel, Klaus Emmerich, Hans Neuenfels, Walter Pfaff u.a.

## Colegamenti esterni
* 
* Kurzbiografie  (orf.at)
* Agentur Isabella Kaltschmid - sito dela so Agensia (con presentasion videoclip)
* Sito No Uficiale
Sbrizołona

Par far ła torta **sbrixołona** ghe vol:

* 200&nbsp;g de farina bianca
* 200&nbsp;g de farina xała
* 200&nbsp;g de farina de mandorle
* 200&nbsp;g de graneła de mandorle
* un s-ciantin de sałe
* na bustina de vaniłina
* ła scorsa gratà de un limon
* 200&nbsp;g de sucaro
* 200&nbsp;g de buro
* 2 rosi de ovo

## Come ke ła se fa

In un scuełoto metare insieme ła graneła de mandorle, ła farina xała, ła farina bianca, ła farina de mandorle, el sucaro (tegner da parte do cuciari), ła bustina de vaniłina, ła scorsa gratà de limon, un s-ciantin de sałe.
Mis-ciare e scavare in mexo al paston un buxo andove metare i do rosi de ovo e'l buro tajà a toketi.
Insenbrare el paston finkè no vien fora un paston tuto sfregolà. Coverxere el piato del forno con carta da forno e versarghe sora el paston. Se ghe mete sora altra carta da forno e se tien a 150 gradi par 40 minuti. Kuando ke se cava dal forno, se ghe versa sora el sucaro ke xera sta tegnù da parte.
Moog

thumb|do sintetixadori moog del 2007.
El **moog** (pronuncia coreta: "mogh") xe un sistema de sintetizzatori baxai su tastiera progetà e costruìo dal ingegnere Robert Moog, da cui ga eredità el nome. Ghe xe on gran numaro de tipi de moog, anche se i pì uxai xe stai el polymoog ed el minimoog.

## Altri projeti
Gamma 3 Padova

Ła **Gamma 3 Padova** daspò ciamà sołamente **Padova** ła jera na scuadra de bałon femenin, ativa a Padova in tei anni 70 e 80. Ła ga vinto el scudeto inte el 1972 e inte el 1973 e na Copa Italia inte el 1975. Ła xugava łe partie in caxa in tel stadio Apiani de Padova.

## Xugadore famoxe
*  Susanne Augustesen
*  Conchi Sánchez
*  Elisabetta Vignotto

## Palmarès
* **[[Imàjine:Scudetto.svg|20px]] [[Campionato italiano di calcio femminile|Campionati italiani]]: 2**
:1972 - 1973
* **[[Imàjine:Coccarda Coppa Italia.svg|20px]] [[Coppa Italia di calcio femminile|Coppa Italia]]: 1**
:1974

## Voxe corełae
* Padova
* Calcio Padova
* Campionato italiano di calcio femminile

## Cołegamenti forèsti
* Calcio donna
*  - Le classifiche della Serie A femminile
* Intervista a Betty Vignotto

## Altri projeti
Mussa

La **mussa** la ze an veicol sensa rode doperà par al trasporto de varie merci su teren svjerti o co un coeficiente de atrito radente bass (presensa de lespa, foje o neve).
Inte la part alta del Veneto la gnen doperada par portar stèle, carbon, fjen, sass deslonch dei troi. le dimension de ingonbro le ze al incirca da 80x200x60&nbsp;cm. Al pian aonde che se carga al ze alt al incirca 30&nbsp;cm e al mesura 80x150&nbsp;cm. 
I particolar costrutivi i canbia secont al paess aonde che le gnen fate, e tante olte se pol donder de indovinar da i particolar anca chi che al le ga fate. Sjelte generai su el tipo de materjal da doperar le ze comunque quele riportade in fegura.
Par spostar la mussa se dopera normalmente la pendensa natural del teren o la forsa dei bras. Te i posti de montagna se no la ze cargada se la mete su te le spale (varda fegura), e quindi se rende necessario in fase de costrusion assar an spasio pitost larch tra i traversin.
La guida la gnen fata dal davanti, posision vantajosa par la visibilità e la facilità de moviment, ma anca paricolosa 'te i teren svjerti aonde che se al guidador al pers al controlo al gnen ciapà sot.
Qualche olta la gnen doperada anca par ndar 'te la neve par divertirse, ma al so peso e la so dimension i la rende fadigosa da gestir. Par sto scopo ze stat svilupà de le version pì pisole, come la **ferada** e al **[[musset]]**.

Te i ultimi ani ze gnest fora an novo mezo de trasporto cingolà, a motor e co un casson rebaltabile. Al pol assolver in tut e par tut a le funsion de na mussa. I vantaji i ze la sicuresa (dovesta a freni mecanicie el posto de guida posterjor) e la comodità. Al svantajo principal al ze dovest al so peso, che al pol esser pericoloss ten serti troi de montagna.

## Altri tipi de mussa
* Al **musson** al ze na mussa granda, forta e pesante, co un pjanal par gargar fat de tole. Al gnea tirà da na copia de boi e se el doperea par portar la grassa 'te el canp de invern co al era tut ingiasà.
* Verso al Polo Nord al mezo de trasporto doperà de pì al ze proprio la mussa tirada da i can o da le rène. Ste quà le ga an teler conpletamente diverso da quele descriveste prim, e le pol esser de materjai diferenti dal legn.
* Le musse co el motor, ciamade anca **motoslite**.
Leame

link=https://vec.wikipedia.org/wiki/Imàjine:Weener_Stapelmoor_-_Gro%C3%9Fe_Stiege_05_ies.jpg|destra|miniatura|363x363px|El luame inmucià.
Se definise **leame**, **luame** o **ledan** (dal latin laetare "fertiłixar", da laetus "fèrtiłe", e pò "lieto") o **grasa** o pì tecnegamente **stałàtego** el prodoto de ła fermetasion dei escreminti de łe bèstie da arlevamento, smisiae a meteriałe sòłido doparà cofà letiera (paja, sàbia, segaura, eçe.).

Inte el caxo andove łe dejesion no le vegnese mis-ciade co ła letiera ma lavae co acua o cavae co ras-ciadori, se xe drio parlar invese de trina o licuame. Ła evegnensa de ła prexensa de letiera, in basi cuantitadivi, ła porta a ła creasion de na categoria de rèfluo zootècnego ecuiparada a ła trina e ciamada trinaleame o leame lìcuido.

El luame el xe racuanto inportante in agricultura, parché el parmete de mejorar łe propietà fìxego-chìmeghe del teren e de portarghe i minerałi nesesari par na bona crésita de łe culture. Łe so prestasion e łe so caraterìsteghe łe depende diretamente da ła bèstia da ła cuała ghe xe sta tołesto el conposto.

## Conpoxision del luame
Łe prestasion e łe caraterìsteghe del luame, łe depende diretamente da ła bèstia da ła cuała ghe xe sta tołesto el conposto, da ła sorte de letiera doparada e dal so grado de madurasion.

### Conpoxision mèdia del luame de de racuante spese de arlevamento

 kg/tonelada de luame

### Conpoxision del loame bovin
Inte ła lìnea de màsemo ła conpoxision del stałàtego bovin, esprimesta in parsentuałe, ła xe sta cuà sevente:

Ła masa doparasion de luame ła xe tante volte ła fonte de incuinamento, par colpa de łe alte consentrasion de amònio e potàsio e el xe par sta motivasion sotoponesto a vàrie vincołasion lejisladive, sia de liveło Eoropeo, sia nasionałe che rejonałe.
## Notasion


## Altri projeti

## Linganbi foresti
Daniele Manin

**Daniele Manin** (Venèsia, 13 de majo 1804 – Parize, 22 de setenbre 1857) el xe sta un patriota e pułìtego italian de orìzane vèneta. Primo e ùltemo presidente de ła Repùblega de San Marco (1848-1849).

## Biografia
thumb|left|300px|Caza nadałe de Manin 
Manin el vegnea da na fameja ebrea e a ła nàsita i ło ga rezistrà cofà Daniele Fonseca. De sevente ła fameja ła se ga convertìo al catołèzemo e, come che i zera costumai far i ebrei de l'època, i ghe ga cavà el cognome del sàntoło de batézemo, che el zera so fradel de Ludovico Manin, l'ùltemo doze. Par na coincidensa, donca, el cognome patrìsio fin in chel momento asocià a ła fin de l'independensa del Vèneto e de Itàlia el vegnarà da deso asocià a ła de novo catada łibartà.

Dopo aver ciapà ła łàurea in zurisprudensa a Pàdoa inte el 1821, Manin el se ga dedicà a l'atività forense inte ła so sità.

Metesto in prezon dai austrìaghi par ła so atività patriòtega, el ze sta łibarà a furor de pòpoło el 17 de marso 1848 insieme a l'altro patriota Nicolò Tommaseo. A ła sevente proclamasion de ła Repùblega de San Marco i ło ga ełezesto Presidente, e durante l'asèdio de ła sità inte el 1848-49 el ga dazesto prova de intełijensa, corajo e fermesa. Costrinzesto al bando par via del ritorno dei austrìaghi, el ga vivesto a Parize dazendo łesion de łéngua italiana e conservando l'amor par ła so pàtria italiana. El ga anca contribuìo a fondar ła Società nasionałe itałiana. El morarà el 22 de setenbre 1857 a Parize.

El corpo el ze tornà Venèsia el 22 de marso del 1868, sirca do ani dopo l'anesion a l'Itàlia de ła Venèsia inte el finir de ła Tersa guera de indipendensa italiana, vegnendo acolzesta co na *festa funerària* in Piasa San Marco, presedesta da una procesion funerària avegnesta drio de ła Riva dei Schiavoni.

## Notasion


## Bibliografia
* A. Errera, *Vita di D. Manin* (Venesia, 1872)
* P. de la Farge, *Documents, &c., de D. Manin* (Parize, 1860)
* Henri Martin, *D. Manin* (Parize, 1859)
* V. Marchesi, *Settant'anni della storia di Venezia* (Tuino) e na eccellente monografia nei *Italian Characters* de la Contessa Martinengo Cesaresco (Londra, 1901).
* Pietro Galletto, *La vita di Daniele Manin e l'epopea veneziana del 1848-49*, (1999), San Zenon dei Ezełini (TV), Giovanni Battagin Editore
* Sebastiano Bedolo, ''Storia esatta dei fatti del 22 marzo 1848 in Venezia co documenti giustificativi" (Venèsia, 1848), rep. inte la Biblioteca Comunałe de Trevizo.

## Varda anca
* Repùblega de San Marco

## Altri projeti

## Linganbi foresti
Betula

Ła **brèdoła** (o **bredol**, **albareła** o **bioła**, **beđòl** o **pirca** (nome sientifego *Betula*) ła xe na pianta de ła fameja de łe *Betulaceae*. in inglexe se dixe *birch*, in todesco *Birke*, in sloveno *bréza*, in italian *betulla*.
thumb|left|Un bosco de bredołe
Ła pol rivare a 15-30 metri de altesa e vivare fin a 160 ani.
Sta pianta la buta el połine intrà febraro e apriłe.

## Ałergia a ła bredoła
Fra febraro e aprile el połine fa danare kuei che xe ałergici al połine de bredoła, co starnui, bruxor de oci e asma (*[[ałergia]] a ła bredoła*). In Scandinavia ła bredoła, o mejo el so połine, xe l'ałergene che fa vegnere pi ałergie de tuti.
## Ła bredoła come albaro sinboło

Ła bredoła xe l'albaro nasional de ła Finlandia

## El legno

thumb|legno de bredoła|sinistra
El legno de bredoła el rexiste al seco e al'umido e el vien doparà dal marangon par fare careghe, tołe, scałe, ma anca socołi e dóe de łe boti.
Senpre el legno de bredoła xe un otimo legno da bruxare.

## El suco de bredoła

thumb|left|Foje e fruti de bredoła
Faxendo dei taj suła scorsa, se pol tirar fora un suco, un fià dolse, verde ciaro, bevù in specie in Finlandia, Estonia, Letonia, Lituania, Rusia, Bielorusia e Ucraina: el *suco de bredoła*.
Secando i buti e łe foje, se pol avere un te diuretico, xontàndoghe aqua de bojo.

## El ksiłitoło, sucaro del legno

Dała bredoła se tira fora el ksiłitoło o sucaro del legno (formuła chimica C5H12O5), 
thumb|left|Ła strutura biochimica del ksiłitoło
un alcol che el ga manco całorie del sucaro normałe (sacarosio) e el pol esare doparà dai diabetici sensa che el ghe tira su el liveło de sucaro inte el sangue (glicemia).
Doparà drento ła ciunga (ciunghe al ksiłitoło), el defende i denti da ła placa baterica e da ła carie.
thumb|Cristałi de ksiłitoło|sinistra
Çerti studi i ga anca fato vedare che el ksiłitoło (łe ciunghe al ksiłitoło) el pol prevenire łe otiti.
Ocio coi can perché el ksiłitoło el xe vełenoso par lori e se i ghin magna tanto, i pol morir.
Probabiłità

Ła **probabiłità** ła xe na mixura, che ła vària intrà 0 e 1 conprendesti, e ła ìndega l'incertesa che el gà on avegnimento de càpitar de verifegarse.
Se l'avegnimento el xe seguro che el càpite, se ghe dixe *avegnimento serto*, che el ga probabiłità p = 1; se, inte el caxo contràrio, co l'avegnimento el xe seguro che no el càpite, se ghe dixe *avegnimento inposìbiłe*, che el ga probabiłità p = 0.

### Interpretasion
Ła paròła *probabiłità* non ła gà na ùnxoła e soła definision, infati ghe xe trè categorie de **interpretasion de ła probabiłità**, che łe ga difarenti ponti de vista so ła nadura fondamentałe de ła probabiłità.

## Definision clàsega
Staxendo a ła prima definision de probabiłità dada inte el '600 da Laplace, par sto motivo ciamà "clàsega", la probabiłità de on avegnimento ła xe *el raporto intrà el nùmaro de caxi favorevołi a l'avegnimento e el nùmaro de caxi pusìbiłi, basta che sti ùltemi łi sipia tuti igualmente pusìbiłi*

Indegando co Ω el insieme dei caxi pusìbiłi e co |Ω|=*n* ła so cardinałità, co *A* on avegnimento e co *n*A el nùmaro dei caxi favorevołi a *A*
:P(A) = \frac{n_{A}}{n}

Da sta definision se ghe cava fora i seventi asiomi:
# ła probabiłità de un avegnimento el xe un nùmaro conprendesto intrà 0 e 1: 0 \leq P(A) \leq 1;
# ła probabiłità de l'avegnimento serto el xe pari a 1: P(\Omega) = 1;
# ła probabiłità de l'avegnimento conplementare: P(\neg A) = 1 - P(A); e cuindi cheła par l'avegnimento inposibiłe ła xe pari a 0: P(\emptyset) = 0;
# ła probabiłità de ła union de pì avegnimenti inconpatibiłi, ła xe pari a ła soma de łe probabiłità dei avegnimenti:
:P(\bigcup^{\infty}_{i=1} A_i) = \sum^{\infty}_{i=1} P(A_i) \; \Leftrightarrow \; \forall i \neq j \; A_i \cap A_j = \emptyset
Pałaso Chiericati

El **Pałaso Chiericati**, in piasa Matteotti a Vicensa, xe una de łe òpare pì inportanti de Andrea Palladio. Projetà intel 1550, el ga a pian tera on longo portego trabeato, d'ordene dorico, conceso al pasajo dei sitadini de Vicensa. Ła parte sentrałe de ła loja de sora, de ordene ionico e de pertinensa de ła fameja Chiericati, ła xe sarà da muri, come on *pieno* sospexo sul *vodo*. Sta fasada ła xera rivolta al porto fluviałe del Bacajon, come par indicare che ghe interesava vardare al mondo esterno e lasarse drio łe spałe el mondo sarà su de ła sità.

Proprietà del comun dal 1838-39, el xe sede del Museo Civico e drento ła lista del Patrimonio mondiałe de l'UNESCO (WORLD HERITAGE).
## Altri projeti

## Linganbi foresti
Castel Rogansuoło

**Castel Rogansuoło**, par 'talian Castello Roganzuolo, l'è na frazhion del comun de San Fior, inte la provinzha de Treviso, co domìla abitanti, pì o manco. Tranquio paesèt de campagna, dove che i ze vivesti i pitori Tiziano Vecelio e Sante Cancian.

## Le Ceze

Ghe n'è do Ceze importanti. 
Quea monumental, sua coìna dove che inte el sesto secol dopo Cristo ghen era al Castel de Regenzha, che la risalise al dodicesimo secol e che la contien opere de Tiziano e de Pomponio Amalteo.
Quea nova, inte el pian, costruìda inte el milenovezhentosesantazhinque (1965), moderna e funzhionàl ala comunità de'a part pì abitada del paese.

## Gałeria fotografica

Image:CastelloRoganzuoloChurchCasteari.JPG|La Ceza e i casteari
Image:Veduta_innevata_di_Castello_Roganzuolo.jpg|Castel de inverno
Image:CastelloRoganzuolo.JPG|Castel de autuno
Image:Chiesa monumentale Castello Roganzuolo.jpg|Castel de primavera
Image:Castello_Roganzuolo_-_Casa_canonica.jpg|Canonica
Image:Castello_Roganzuolo_-_Borgo_Generai.jpg|Borgo Generai
Image:Notturno Castello Roganzuolo.JPG|La Ceza de not
Image:Castello Roganzuolo da Ogliano.jpg|Panorama de Castèl


## Altri projeti

## Note
Fertiłizante

El **fertilixante** ła xe cheła sostansa doparada inte l'anbito l'agricuło e in tel jardinajo che el parmete de inalsare, ricostituir o aumentar ła fertiłità del teren.

## Sorte de fertiłixante
Dipendendo da ła sorte de mejoramento che se ndarà far in tel teren, i fertiłixanti i se divide in:

*Consimi
*Amendanti
*Coretivi

## Bibliografia
*Antonio Saltini *Storia delle Scienze Agrarie * Edagricole, Bologna (1987)

## Notasion

## Varda anca
*Consimasion
* Agrimont
*Enichem Agricultura

## Altri progeti

## Colegamenti esterni
* Calcola la justa dose de azoto da darghe a i cereai otuno-invernai
* Come formular an pian de fertirigasion
Mažarol

Al **Masarol** al ze an personajo lejendario pisol, svelto, dispetoss e vestì de ross che el viu inte i bosch de la Provincia de Belun.

## Lejende ligade al Masarol e so interpretasion
Se diss che se qualchiuni baleghea inte le peche del Masarol no el sie pì bon de catar la via de casa.

Al Masarol al podaree interpretar na inpersonificasion del Diaol (a proposito va recordà che del Medioevo al ross al era al color associà al mal).
Pensandoghe sù polito, se pol domandarse: ma elo che quel coso che ze caraterizà da tute ste robe?
* Al ze pisol
* Al ze ross
* Al fa dispet
* Se tu baleghea 'te le so peche no tu cata pì la via de casa

Che pode esser al vin?

## Al Masarol come publicità
Incoi son drio a ndarghe incontre a na rescoperta de le lejende nostrane, no tanto dal punto de vista de tramandarle par intjer, ma pì che sia de doperarle al scopo de far na promosion del teritorio. Al ze cossì che se pol catar in giro statuete de sera del Masarol, la bira artigianal del Masarol,...
Qualche an inrio ze nassest anca la cooperativa "Mazzarol" de le guide del Parco Nasional de le Dolomiti Belunesi.
Pałaso Da Porto Breganze (Vicensa)

El **Pałaso Da Porto Breganze ** xe a Vicensa sul lato sud de Piasa Casteło e el xe sta disegnà da Andrea Palladio par Alessandro Porto intrà el 1570 e el 1571. El xe sta finìo soło dopo el 1580, morto el Palladio, da Vincenzo Scamozzi, ke el ga posudo tirar su soło do dei sete modułi ke xera previsti. La carateristega xe ł'ordene gigante, postà su un socoło tanto alto (el riva ał'architrave de łe finestre del piano tera). El risultato xe na forte inpronta de ciaroscuro pitosto manieristica, oncora pi evidente par via dei balcon, de ła trabeasion rientrante intrà na cołona e ł'altra e dał'àtego tanto sporgente. Proprietà privata, el xe 'nteła Lista del Patrimonio mondiale de ł'umanità UNESCO (WORLD HERITAGE).
Ciunga

thumb|Na vecia machineta par dar fora łe bałete de ciunga
Ła **ciunga** o **goma mastega** o **cicolo** o anca **ciuìnga**, **cingoma** o **cica** ła xe ła goma da mastegare (in inglexe *chewing gum*, da qua el nome).
Ł'abitudine de tegner in boca calcosa da mastegare ła xe vecia come el cuco. In Finlandia xe sta trovà un toko de ciunga fata co pégoła de scorsa de bredoła, co oncora su i segni dei denti, vecia de 5000 ani. I Greci i mastegava na ciunga fata coła resina de lentiskio. In Çentro-America i Azteki e i Maya i doparava na goma naturałe, el chicle, cavà da ła pianta de ła goma *Manilkara chicle*.
thumb|left|Na steca de ciunga
Ma ła storia de ła ciunga moderna ła scuminsia inte el 1855, quando ke'l ditator mesegan Santa Anna, gran consumador de chicle, el ga dovudo scapare ał'estero. Tra i altri posti andove ke'l se ga rifugià, ghe xe sta New York 'dove ke'l ga conosudo ł'inventor Thomas Adams e el ghe ga proposto de far rivare dal Mèsego gran kuantità de chicle par produre goma sintetica par far gome par łe rue de łe biciclete, stival da piova e xugatołi. Cusì xe sta, ma un dì del 1869, Adams el ga tolto un toko de chicle ke vansava e se ło ga meso in boca e el ga tacà a mastegarlo.
Ghe xe piasesto e da keła volta el ga scuminsià a produre ciunghe fate col chicle e a venderle in tuti i Stati Unii d'America. Deso se ghe xonta anca saor diversi (menta, sugorisia, fruti) e se dopara na goma sintetica (el butadiene)
al posto del chicle.
thumb|200px|Na toxa che gonfia un bałon co na ciunga
Pałaso Barbaran Da Porto (Vicensa)

El **Pałaso Barbaran Da Porto** el xe a Vicensa in contrà Porti numero undexe. El xe sta fato da Andrea Palladio par Montano Barbaran intrà el 1569 e el 1571.

El prospeto el xe su do ordini: ionico al piano de soto e corinzio a kueło de sora. El ciapa drento anca na decorasion a stuco atribuìa a Lorenzo Rubini. El piano nobiłe e łe sale interne del piano tera łe xe decorà da stuki, in parte de ła botega del Rubini, in parte dei Maganza. In tel *Sałon centrałe* ghe xe tele de Andrea Vicentino incornixà da lacunari de legno. Ła strutura interna ła risente de kueo ke ghe xera prima, al kuale ł'architeto se ga adatà co abiłità, radopiando łe semicołone de angoło, slitando de lato ła logia de ła corte e metendo ła scała in na poxision decentrada. El pałaso el xe 'nteła lista del patrimonio mondiałe deł'UNESCO (WORLD HERITAGE) e el xe ła sede de łe Sovrintendense e del Sentro Internasionałe de Studi de Architetura "Andrea Palladio".
Pałaso Thiene (Vicensa)

El **Pałaso Thiene** de Vicensa (in Italian Palazzo Thiene) el xe sta tirà su par Lodovico Thiene da Lorenzo da Bołogna in tel 1490, co on fronte orientałe che varda so contrà Porti in laterizio intełajà da lexene angołari lavorà a ponta de diamante e on portałe de Tommaso da Lugano e na beła trifora de marmo roso.

Rente a sto primo pałaso, intrà el 1542 e el 1574, Marcantonio Thiene el ghin ga fato trar sù n'altro da Andrea Palladio (che el ga publegà i projeti in tei "Cuatro libri del'Architetura" so contrà San Gaetano. El muxo el xe in dopio bugnà (*rustego* al pian de soto, *jentiłe* in tel pian nobiłe). Łe fenestre a edicoła łe ga łe cołone fasà da grose boze. Ła corte interna ła ga un dopio logiato. Anca sto pałaso el xe 'nteła lista del Patrimonio mondiałe deł'UNESCO (WORLD HERITAGE).
Massimo Moratti

## Biografia

## FC Internazionale
El 18 de febraro 1995 Moratti el ga conprà ufissalmente l'Inter, riportandola in fameja visto che ła era xà stà de propietà de so pare inte i ani sesanta. Inte el novembre 2013 el dassa ła presidensa a Erick Thohir.

### Palmarès
* ***'
:[[Football Club Internazionale Milano|Inter]]: [[Serie A 2005-2006|2005/2006]], [[Serie A 2006-2007|2006/2007]], [[Serie A 2007-2008|2007/2008]], [[Serie A 2008-2009|2008/2009]], [[Serie A 2009-2010|2009/2010]]

* ***'
:Inter: 2004/2005, 2005/2006, 2009/2010, 2010/2011

* ***'
:[[Football Club Internazionale Milano|Inter]]: [[2005]], [[2006]], [[2008]], [[2010]]

* ***'
:Inter: 2010

* ***'
:[[Football Club Internazionale Milano|Inter]]: [[Coppa UEFA 1998|1997/1998]]

* ***'
:Inter: 2010

## Onorificenze

## Altri projeti
Teatro Comunałe Sità de Vicensa

El **Teatro Comunałe Sità de Vicensa**, el ze un teatro comunałe del 2007, costruio par man de l'architeto Vałe. El teatro el ze locà inte ła sità de Vicensa in Viałe Masini, davanti Porta Nova.

El teatro el detien do sałe, ła majore da 910 posti da sentarse e na secondària redota da 380. Le poltrone łe ze rose e tuta ła pavimentasion ła ze in legno. El revestimento interno el ze nero e el ze ritmà da panełi acùsteghi in sospension che i convoja el sono dal palcoscènego verso ła platea. Łe zonture intrà i panełi i sconde na iłuminasion indireta a led co taji de luze che i artìcuła łe parete e el sofito.

El palcoscènego de ła sała majore el ze dotà de moltèpleghi machinari scèneghi che i ghe favorise ła inscenadura de vàrie anbientasion, intrà sti machinari gh'è: na piataforma traslante e rodante, el pian del palco dividesto in cuatro setori repozisionàbiłi a difarenti livełi e ła fosa de l'orchestra co anca sta cuà na parte mòbiłe a pì livełi.

Inte l'esterior el ze caraterizà da un'alternamento de fase a matoni rosi e inserti in piera bianca, i cuałi i reciama łe mure medievałi aderenti del stàbiłe, ma anca i cołori tìpeghi de ła sità.

## Notasion

## Altri projeti

## Linganbi foresti
Muxeo del Risorzimento e de ła rezistensa (Vicensa)

El **Muxeo del risorximento e de ła Rexistensa** el xe a Viła Guiccioli, in viałe 10 zugno, a Monte Berico (Vicensa).

L’Istituto el porta co sè łe memorie de avegnimenti e de personaji che i apartien a ła storia d'Itałia e che i xe stai pro­tagonisti inte łe visende storighe de ła sità. I documenti e i cimełi de łe racolte i porta infati ła testimoniansa de i avegnimenti visentini e nasionałi­ e in calche caxo eoropei come łe visende gueresche che łe va da ła prima canpagna d'Itałia de Napoleon Bonaparte inte el 1796 a ła fin de ła segonda guera mondiałe e a ła lota de liberasion (1943 - 1945).

El muxeo xe sircondà da un vasto jardin all'inglexe, anca sto cuà verto al publico.
Wasabi

thumb|left|Raixa de wasabi gratà
thumb|left|Na piantina de wasabi
El **Wasabi** (nome sientifego *Wasabia japonica*, de ła fameja de łe *Crucifereae* o *Brassicaceae*) xe na pianta giaponese de ła cuałe se dopara ła raixa gratà par tirar fora na pasta verde ciara oncora pi picante del nostro cren. A darghe sto tremendo saor picante xe łe sostanse ke se libera gratando e skisando łe raixe:

* 6 metiltioesil isotiocianato
* 7 metiloeptil isotiocianato
* 8 metilottil isotiocianato

Ła se magna col pese cruo, *sushi* o *sashimi*, par conto suo o mis-cià coła soja e pare ke ła gabia proprietà antisetiche e digestive.
thumb|Un sushi, fato co ovi de pese vołante (xałi), caviałe (nero) e wasabi (verde ciaro, de drio) rodołà drento ł'alga ''nori''|sinistra

## Par quełi ke ghe piaxe łe robe picanti

El wasabi xe ła roba pi picante ke ghe sia, tanto ke'l fa pianxere se se ghin magna masa in un colpo soło. Difati i Giaponesi i lo ciama anca 'namida'' ke vol dir làgreme.
## Altri projeti
Somess

Al **somess** al ze na unità de mesura ligada a le proporsion del corpo de quel che la dopera. La coincide co la massima distansa che se pol donder tra la ponta del police e quela del indice (o sia co la man la ze slargada de tut).
Al ze evidente che la ze sojetiva e che na mesurasion a somess no la pol esser precisa, ma par serte ocasion la va senpre ben.
Zènaro (tasonomia)

Te le siense sociai al **genere** al ze na categoria che la ragrupa le specie che le ga tante carateristiche in comun.

Pì generi i gnen a so olta binadi in fameje.

Te la nomencladura binomial codificada da Linneo ogni esser vivente al gnen contradistinguest da do parole - al genere, co la inisial majuscola, e la specie, co la inisial miniscola. Altre parole che ghe gnen dontade, par es. la sotspecie, i ze facoltativi.

La definision justa de genere no la ze facile e tante olte la assa posto a anbiguità.

In linea de massima, specie diferenti che le fa parte del stesso genere le ga na serie de carateristiche in comun, ma no le pol incrosarse. Esiste casi rari de riprodusion tra specie diverse del stesso genere (ibridasion), tante olte co el intervento del om, ma i fjoi i ze sterili.

Par esenpio, al caval al pol incrosarse co el muss, dando origine al mul e al bardoto, ma ne al mul ne al bardoto i pol reproduserse. Sti qua difati no se pol definirli interfecondi o sia in grado de bastardarse i uni co i altri. Al ibrido, par de pì, de solito se el ga par opera del on e raramente assei in natura.

La situasion classica la presenta parò diverse ecesion, pì che sia 'te el regno vegetal
La situazione classica presenta parò diverse eccezioni, soprattutto inte el regno vegetale.

## Varda anca
* Classificasion sientifica
* Tassonomia
* Sistematica
* Nomencladura binomial
Oca in onto

L**oca in onto**, dita anca **oco in pignato**, o inte el parlà ***oca onta***, ła xe na partegołare conserva che na inte łe canpagne vènete ła se produxeva in ogni fameja doparando tute łe parte de l'oca par conservàrghene par on mùcio de mexi ła so carne.

Oncora produxesta in tuto el Vèneto, ma soradetuto inte el baso vixentin, so i Cołi Bèreghi e inte ła basa padoana, el xe riconosesto intrà i prodoti agroałimentari tradisionałi italiani, sia inte ła so variante padoana che cheła Bèrega.

## Riseta
Se taja ł'oca in tochi e ła se mete in tecia a cuxinarse con fogo tanto baso par 7/8 ore finchè ła carne no ła se staca dai osi.
Se fa sgiosare ła carne in un criveło e se tien da parte el graso che xe vegnù fora.
Se schisa un primo strato de tochi de oca con foje de doraro sul fondo de un vaso de vero o de gres e sora se versa el graso in modo da avere un strato de graso che coverxe ła carne. Sora el graso se schisa naltro strato de tochi de oca col doraro e dopo se ghe mete naltro strato de graso e su fin in sima, sarando tuto con ł'ultimo strato de graso de oca. I vasi i dura diversi mesi e quando che se tira fora ł'oca se pol cuxinarla diretamente parchè ghe xe xa el graso suo che fa da condimento.
## Linganbi foresti
*
*
Petroselinum crispum

El **parsèmoło** (nome sientifego *Petroselinum crispum*, de ła fameja de łe *Apiaceae*), che el pol esar ciamà anca persemol, el vien ciamà *Petersilien* dai Todeschi, *Petersilie* dai Inglexi, *peterśilj* dai Sloveni e *prezzemolo* dai Tałjan.

Pianta erbazea bienałe, ła ga na grosa raixa bianco-xała, fojete triangołari coi orli sfrangià e fioreti a 5 petałi bianchi ingrupà de 50 in 50.
thumb|left|Na sbrancà de parsemoło
Łe foje vien doparà par condire e par far salse.

## Proprietà in medicina

Un flavone drento łe foje, ł**apioside'', el xe xe diuretico e el fa suàre.
Naltra sostansa, ł**anetolo'', el ga efeto abortivo parkè el fa contrare łe fibre muscołari lisce, come kuełe deł'utero. Difati el decoto de parsemoło vegneva doparà par far abortire łe done ke no vołeva aver fioj e par questo xe mejo ke łe done incinte łe fasa de manco de magnarghine tanto.

Ocio coi gati e łe picołe bestie de caxa parkè par lori el parsemoło el xe vełenoso.

## Curiosità

Presemolo l'è anca la mascote de Gardaland, el sarea una spese de drago che fa godar i buteleti. L'è tanto de frecuente rapresentà in pupassi.

## Altri progeti
Barco

El **barco'' (**barch*' inte el [[Diałeto vèneto setentrional|vèneto setentrional]]) el xe in tipo particolar de [[cason]] che xeneralmente el ga el unico fin de metarghe drento el [[fjen]]. I barchi i xe majormente prexenti inte łe xone andove se laora co l'[[agricoltura]] e inte łe [[Montanja|montanje]] i se połe catar inte i fondovałi.

== Strutura ==
On barco normalmente el xe a pianta cuadra o retangolar (ma co poca diferensa intrà i lati). El ga in involucro scatolar costituì de in [[teler]] de [[łegno|legn]] serà su ala bona co dele breghe, asando del sfiese par la ventilaẑion. Ghe un esiste de seradi su cuatro lati o verti fora del tut (*tabià a cuatro stanghe'').
El quert el é a do falde, fat de solito a scandole.
El pavimento, de solito, el ze destacà del taren e el poja su na serie de pilastri fati de sas. Sta soluẑion la va ben par isolar el fen dal cèch del taren, ma anca par ér na base piana onde poarse anca su tareni erti.
El tabià a cuatro stanghe el é costituì da un quert sagomà a piramide fat de lamiera che el cor su cuatro pilastri de tubo de fer.
Wangaratta

**Wangaratta** la xe na sità austrałiana de çirca 16&nbsp;000 abitanti.

## Zeografia
A sità la xe situada intel Nord-Est del Stato de Victoria, a çirca 230&nbsp;km da Melbourne, longo el *Aspiro Highway*, una de łe piexe importanti strade de ła Austrałia in quanto la cołega Melbourne a Sydney. La xe posta a ła conxiunzion dei fiumi Ovens e King che i origina intełe Alpi austrałiane. Wangaratta la xe a sità piexe viçina a łe stazion siistiche de łe Alpi austrałiane: Mount Hotham e Falls Creek.

## Storia
Intorno al 1850 inte ła rexion el xe stà trovà oro; ciò el xe dimostrà dal nome de ła vecia sità viçina, "Eldorado", inte ła cuałe el xe possìbiłe vedàr oncora na vecia draga.

Numerosi abitanti i xe de orixine itałiana, provenienti sovratuto da aree rurali de ła Całabria e de ła Siçiłia, i cuałi i lavora sovratuto inte ła agricoltura (viticultura, lavoro intełi boschi) o inte ła ediłizia.

Intel viłaxo de Glenrowan, situà a 10&nbsp;km da Wangaratta, el xe stà copà Ned Kelly el piexe çełebre bandì del Stato de Victoria.

A Wangaratta el vive el musiçista Nick Cave.

## Bibliografia
* Larsen, Wal. *The Mayday Hills Railway*, Wal Larsen, Bright, 1976.
* O'Callaghan, Bill and Bill Findlay (1984). "Wangaratta, 1959-1984: A Silver City", City of Wangaratta.
* O'Brien, Antony. *Shenanigans on the Ovens Goldfields: the 1859 Election*, Artillery Publishing, 2005.
* Oberg, Leon. *Railways of Australia*, Reed, Sydney, 1975.
* Thompson, John E. *Focus on Victoria's Narrow Gauge Whitfield Line*, Puffing Billy Society, Belgrave, 2002.
* "Wangaratta: Capital of North Eastern Victoria", (1927) Committee of the Back to Wangaratta Celebrations.
* Whittaker, D. M. (1963). "Wangaratta: Being the History of the Township that sprang up at Ovens Crossing and grew into a modern City", Wangaratta City Council.
* *Why Wangaratta*, and *Moments in Jazz* (books on the Wangaratta Festival of Jazz and Blues).

## Altri proxeti

## Cołegamenti provegnienti da de fora
# Australian Places: Wangaratta
# Photographs of Wangaratta
Caora Barbana

La **Caora Barbana** la ze an animal de le lejende belunesi.

## Lejende ligade a la Caora Barbana
La Caora Barbana la ze fata a pressapoch come na caora, ma la ze granda, salvarega e pitost cativa. Par via de i so dent longhi na spana la magna tut quel che la cata in giro, tanto che al sie de paja fa de legn fa de carne.
Ghe n'è in giro anca de le vere e proprie storiele che gnea tramandade a voce reguardo la Caora Barbana.
Spana

thumb|Mesure de la man. Col numaro 2 xe indicà la spana
La **spana** la ze na unità de mesura de longhesa. La coresponde a la massima distansa che se pol donder tra la ponta de el police e quela de el mignol (o sia co se ga la man verta). Sto valor in mèdia al ze dintorn dei 21–22&nbsp;cm.
Da el momento che la ze ligada a le proporsion de el corpo, sta mesura la ze sojetiva, quindi se pol er na precision scarsa assei. La gnen doperada dinstess par er na stima de na longhesa ten serti casi come par dir quant vin che resta te na damijana, la longhesa de na stèla o de qualcossa te i laori de carpenteria.

## Modi de dir
Par via de la longhesa sojetiva de na spana e dei erori de mesurasion che se va incontreghe a doperarla, se costuma dir che "se va a spane" quando che se fa qualcossa a la pressapoch.
Zaca

left|thumb|150px
A **xaca** la xe un indumento che la xe indosa sora la camiça o a maja e soto el pałetò, xuboto o impermeabiłe.

La xe un indumento prevalentemente maschiłe (anca se non solche maschiłe) e che de frecuente la se abina a ła croata.

## Ła xacheta e el xacheto
Ła xaca da omo la ga i botoni a destra (ed i busi a manca) e la xe dita xacheto, mentre el xacheto el xe la xaca feminiłe, coi botoni a manca ed i busi a destra.

## Varda anca
* croata
* camiça
* maja
* xachetina
* braghe
* abito conpleto da omo
* pałetò
* xuboto
* impermeabiłe
* trench
* blazer

## Notasion
Croata

__HIDDENCAT__

thumb|70px|Na cravata de tipo ''Regimental''
Ła **croata** o **cravata** la xe un acesorio de abijamento che la simbołeđa a ełeganza dei omeni. La xe fata de na strisia de tesuto che la vien ligà intorno al cołeto della camiça, lasiandone siendere la estremità piexe longa sul toraçe.

La paroła la deriva dal françese *cravate*, a so volta dal croato *hrvat* che la vol dir apunto «deła Croàsia»; infati i cavajeri croati de Luigi XIV i indosava a croata.

## Varianti
* croata a farfała
* croata de cuoio

## Varda anca
* Camiça
* Xaca
Pare nostro

__HIDDENCAT__
El **Pare nostro** (in łatin **Pater Noster**, in grego 

*Πάτερ ἡμῶν*), cusì dito da łe paroe inisiai, ła ze l'orasión che Jezù el ga insegnà ai soi disiepołi; ła ze ła pi inportante e conosua de łe orasión de ła rełijon cristiana.
Ła ze anca dita **Orasion del Signór** (in łatin *Oratio Dominica*).

## Łe parołe del Pare nostro

:*Pare Nostro che te si in tei ciei*
:*sia santefegà el Vòstro nome;*
:*vegna el Vòstro regno*
:*sipia fata ła To vołontà*
:*cóme in tera cusì in ciel.*
:*Dane uncó el nostro pan de ogni dì.*
:*Perdonane łe nostre ofeze,*
:*come nialtri łe perdonemo a cuei che i ne ga ofendesto.*
:*E no sta indurne in tentasión*
:*ma łibarane dal mal.*
:*Amen.*

### Version orizenàłe [[Łéngua grega|grego]]

:*Πάτερ ἡμῶν ὁ ἐν τοῖς οὐρανοῖς*
:*ἁγιασθήτω τὸ ὄνομά σου·*
:*ἐλθέτω ἡ βασιλεία σου·*
:*γενηθήτω τὸ θέλημά σου,*
:*ς ἐν οὐρανῷ καὶ ἐπὶ τῆς γῆς·*
:*τὸν ἄρτον ἡμῶν τὸν ἐπιούσιον δὸς ἡμῖν σήμερον·*
:*καὶ ἄφες ἡμῖν τὰ ὀφελήματα ἡμῶν,*
:*ὡς καὶ ἡμεῖς ἀφίεμεν τοῖς ὀφειλέταις ἡμῶν·*
:*καὶ μὴ εἰσενέγκῃς ἡμᾶς εἰς πειρασμόν,*
:*ἀλλὰ ῥῦσαι ἡμᾶς ἀπὸ τοῦ πονηροῦ.*
:*[Ὅτι σοῦ ἐστιν ἡ βασιλεία καὶ ἡ δύναμις καὶ ἡ δόξα εἰς τοὺς αἰῶνας·]*
:*ἀμήν.*

**Trasliterasion:**

:*Pater hēmōn, ho in tois ouranois*
:*hagiasthētō to onoma sou;*
:*elthetō hē basileia sou;*
:*genethetō to thelēma sou,*
:*hōs in ouranōi, kai epi tēs gēs;*
:*ton arton hēmōn ton epiousion dos hēmin sēmeron;*
:*kai aphes hēmin ta opheilēmata hēmōn,*
:*hōs kai hēmeis aphiemen tois opheiletais hēmōn;*
:*kai mē eisenenkēs hēmas eis peirasmon,*
:*alla rhusai hēmas apo tou ponērou.*
:*[Hoti sou estin hē basileia, kai hē dúnamis, kai hē doxa eis tous aiōnas;]*
:*Amēn.*

### Tradusion [[Łéngoa latina|łatina]] (Vulgata)

:*Pater Noster qui es in cælis:*
:*sanctificetur nomen tuum;*
:*adveniat regnum tuum;*
:*fiat voluntas tua,*
:*sicut in cælo, et in terra.*
:*Panem nostrum cotidianum*
:*da nobis hodie;*
:*et dimitte nobis débita nostra,*
:*sicut et nos dimittimus*
:*debitoribus nostris;*
:*et ne nos inducas in tentatiónem;*
:*sed libera nos a malo.*
:*Amen.*

## Istòria

Del Pare nostro se conta in do Vanzełi: in tel Vanxeło secondo Matio e in tel Vanxeło secondo Łuca, łe do versioni łe ze on s-ciantinin defarenti.

[thumb|Il ''Discorso de ła Montagna'', pintura de [Carl Heinrich Bloch (1890)]]
In tei Vanzełi ze Jezù che insegna a i so desepołi el Pare nostro. Inte ła rełijon ebraica el raporto co Dio jera deicà, par sta roba i ze stài i desepołi a domandar a Jezù come rivolgerse co łu, co gran fidusa in Jezù.

Co l'orasion che Jezù ga insegnà łori, ga sercà de unir ła distansa che separea l'omo dal Signór. Co ła senplisità ga portà pì tacà l'omo co Dio, che ciamea e ga insegnà ciamar anca "*Pare*".

## Łigami col Judaismo
Ła preghiera ła xe conpagna co el Kadish judaico, ma se defarensa par l'invocasion al "Pare nostro" e al uxo de ła segonda parsona.

## Altri projèti

## Linganbi foresti
* Łe PREGHIERE in ŁENGUA VENETA.